laion/Wikipedia-Exotic huggingface dataset:
EELK teeneterist

EELK teeneterist on Eesti Evangeelse Luterliku Kiriku välja antav teenetemärk. Peale teeneteristi annab EELK välja veel kahte teenetemärki: EELK kuldristi ja EELK teeneteristi tunnustusmärki. Vastavalt EELK kirikuseadustikule antakse teeneterist "vaimulikule või ilmiktöötegijale, kes on ustavalt teeninud kogudust või mõnel EELK tegevusalal osutanud märkimisväärseid teeneid. Teeneterist võidakse anda ka isikule, kes ei ole EELK teenistuses, kuid on osutanud EELK-le märkimisväärseid teeneid." Teeneteristi statuudi kinnitab EELK Konsistoorium. EELK teeneteristil on kolm järku. "Arhiivikoopia". Originaali arhiivikoopia seisuga 3. september 2023. Vaadatud 3. septembril 2023.{{netiviide}}: CS1 hooldus: arhiivikoopia kasutusel pealkirjana (link)
Go Group

AS Go Group on 2005. aastal loodud investeerimis- ja tugiteenuseid pakkuv Eesti ettevõte, mis põhineb kohalikul erakapitalil. Go Groupi tegevjuht on Jüri Etverk. Ettevõtte omanikud on Jüri Etverk, Marcel Vichmann ja Tiit Pruuli. Go Groupi kontserni tegevuse neli põhisuunda on inseneeria, turism, kinnisvara ja transport. Go Groupi kuuluvates ettevõtetes töötab kokku ligi 900 inimest.[viide?] Go Groupi kontserni kuuluvad ettevõtted jagunevad ärisuundade järgi: Transport jaguneb reisijate veoks ja kaubaveoks. GoRail teostab reisirongiliiklust Tallinna, Peterburi ja Moskva vahel. Bussiliiklust korraldab GoBus. Kaubaveoga tegeleb GoForward. Reisiteenused (Go Travel), majutus (GO Hotel Shnelli), bussitransfeerid ja taksoteenus (Go Taksopark). Kinnisvarahalduse ja -valitsemise ettevõte Go Property, mis haldab ja arendab peamiselt Go Groupile kuuluvat kinnisvara. Side- ja IT lahenduste, transpordimasinate ehitus, remont, hooldus, moderniseerimine ja renoveerimine ning raudteetaristu renoveerimine ja ehitus. Siia alla kuuluvad ettevõtted Eurokraft ja Go Track. Go reisiraamat Adele Pao (13. august 2012). "Go Groupi asub juhtima Jüri Etverk". Postimees. Marge Väikenurm (18. juuli 2016). "Tiit Pruulist sai Go Groupi suuromanik". Äripäev. Karel Kranich (27. juuni 2018). "Go Groupi omanikeringi tõusis Vichmanni ja Pruuli kõrvale uus inimene". Postimees. BNS (5. juuli 2017). "Go Groupi hiigelkasum asendus kahjumiga". Postimees. Uwe Gnadenteich (10. detsember 2018). "Tallinna linnasüda muutub lähiaastail põhjalikult". Postimees. Delfi (22.02.2018). "FOTOD | Kadriorust saadeti teele retrotrammid Johan ja Jüri". Delfi. Ettevõtte koduleht
Vaivara kirik

Vaivara Maarja kirik oli Vaivara kihelkonnakirik. Kirikust on dokumente säilinud alates 1699. aastast[viide?]. Kirik hävis teise maailmasõja lahingute käigus ning kiriku asukohas (59° 21′ 37″ N, 27° 50′ 44″ E) pole täna näha ühtegi märki ei kirikuhoonest, ümbritsenud kirikumõisast ega külast. Kirikuküla (Vaivara) Vaivara kirikumõis Vaivara vana kalmistu
Leisi Püha Olga kirik

Leisi Püha Olga kirik on EAÕK haldusalasse kuuluv õigeusu kirik Saaremaal Saaremaa vallas Leisi alevikus. Leisi viiekuplilise õigeusu kiriku projekteeris tüüpprojekti järgi Riia arhitekt Heinrich Scheel. Püha Apostlisarnase (ka Vürstinna) Olga kirik ehitati Leisi aastatel 1871–1872 ja pühitseti Riia ja Miitavi ülempiiskop Veniamini (Karelin) poolt püha Olga auks 11. juulil 1873. Kirikus on mitmeid kultuurimälestisena arvele võetud kunstiteoseid. Pühakoda kasutab EAÕK Leisi Püha Olga kogudus. Saaremaal Karja kihelkonnas siirdus 1848. aasta kevadeks õigeusku 1465 inimest ja neile loodi 1847. aastal Karja-Piila ja 1850. aastal Leisi kogudus. Kuni kiriku valmimiseni toimusid jumalateenistused Leisi mõisa vanas viinaköögis. Pärsama mõisa vanas tõllakuuris toimusid teenistused aastatel 1857–1863. Leisis kohandati pühakojaks 1863. aastal mõisa küün ja teenistused jätkusid seal kuni kiriku pühitsemiseni 11. juulil 1873. Leisi vald Leisi mõis Pärsama Piila Peaingel Miikaeli kirik http://www.eoc.ee/kogudus/leisi-puha-olga-kogudus/ (vaadatud 11.01.2016) "Koguteos Saaremaa II köide". TTÜ Kuressaare Kolledž. Kirjastus Koolibri Tallinn, 2007; lk 924–926 Jaanus Plaat. "Saaremaa kirikud, usuliikumised ja prohvetid 18.–20. sajandil". Eesti Rahva Muuseum. Tartu, 2003; lk 136–140; lk 288–289 Martin Toon. "EAÕK Kuressaare Püha Nikolai koguduse ajalugu". Kuressaare, 1997. AS Terbo, Tallinn, 1997; lk 4–5; lk 69. Jaanus Plaat, Arne Maasik. "Õigeusu kirikud, kloostrid ja kabelid Eestis". Eesti Kunstiakadeemia. Tallinn, 2011; lk 418–421
Muja rajoon

Muja rajoon on 2. järgu haldusüksus (rajoon) Venemaa Burjaatia Vabariigis. Rajooni halduskeskus on Taksimo. Rajoon jaguneb 3 kohalikuks omavalitsuseks, kus on kokku 8 asulat. Q126737344  Muja rajoon – pildid, videod ja helifailid Wikimedia Commonsis
Džida rajoon

Džida rajoon on 2. järgu haldusüksus (rajoon) Venemaa Burjaatia Vabariigis. Rajooni halduskeskus on Petropavlovka. 2015. aastal oli rajooni elanike arv 25 610, neist 42,1% burjaadid, 54,6% venelased 1,5% tatarlased, 0,6% ukrainlased, 0,3% armeenlased, 0,2% valgevenelased ja 0,1% sakslased. Rajoon jaguneb 22 kohalikuks omavalitsuseks, kus on kokku 38 asulat. Q126737344  Džida rajoon – pildid, videod ja helifailid Wikimedia Commonsis
Zaigrajevo rajoon

Zaigrajevo rajoon on 2. järgu haldusüksus (rajoon) Venemaa Burjaatia Vabariigis. Rajooni halduskeskus on Zaigrajevo. 2015. aastal oli rajooni elanike arv 49 964, neist 11,7% burjaadid ja 85,7% venelased. Rajoon jaguneb 19 kohalikuks omavalitsuseks, kus on kokku 45 asulat. Q126737344  Zaigrajevo rajoon – pildid, videod ja helifailid Wikimedia Commonsis
Baunti evengi rajoon

Baunti evengi rajoon on 2. järgu haldusüksus (rajoon) Venemaa Burjaatia Vabariigis. Rajooni halduskeskus on Bagdarin. 2015. aastal oli rajooni elanike arv 8808, neist 76,8% venelased, 14,7% burjaadid, 5,4% evengid ja 3,1% teised rahvused. Rajoon jaguneb 9 kohalikuks omavalitsuseks, kus on kokku 24 asulat. Q126737344  Baunti evengi rajoon – pildid, videod ja helifailid Wikimedia Commonsis
Selggrund

Selggrund ehk Selggrundi madal on madal Soome lahes. Selggrundi madal asub rannajoonest Rutja ja Karepa küla juures 4–7 meremiili ehk 7–13 km põhja pool. Selggrundist loodes asub Snegi madal, Selggrundist 4 meremiili kirdes asuvad Uhtju saared. Selggrundi madal on lai ja laugenõlvaline, vee sügavus madala lael on 7–10 meetrit. Eesti geoloogilise baaskaardi Karepa kaardilehe (7412) seletuskiri. Tallinn: Eesti Geoloogiakeskus, 2006.
Nikolai Vatter

Nikolai Vatter (17. märts 1900 Uue-Põltsamaa vald, Viljandimaa – 11. jaanuar 1989 Põltsamaa) oli Eesti agronoom. Vatter võttis osa Vabadussõjast. Ta lõpetas 1921. aastal Põltsamaa Gümnaasiumi ja 1926. aastal Tartu Ülikooli agronoomina. Ta oli Eesti Üliõpilaste Seltsi liige. Ta töötas aastatel 1924–1927 Viljandimaa maa-agronoomi ja taimekasvatuse instruktorina, aastatel 1927-1940 maavalitsuse liikme ja abiesimehena ning aastatel 1940–1941 peaagronoomina. Oli alates 1932. aastast talupidaja Pärsti vallas. Ta küüditati koos perega 1941. aastal Tšaja rajooni Novosibirski oblastisse (praegu Tomski oblast). Tuli 1957. aastal (teistel andmetel 1960. aastal) Eestisse tagasi ja töötas aastatel 1960–1964 Põltsamaa rajoonis agronoomina. 1939 – Eesti Vabariigi Kotkaristi V klassi teenetemärk Album Academicum Universitatis Tartuensis. II köide. Tartu 1994. Lk 156 Nikolai Vatter Eesti Vabariigi teenetemärkide kavaleride loetelus "Nikolai Vatter 10 aastat rahva teenistuses. Täna möödub 10 aastat ajast, mil agr. N. Vatter asus Viljandimaa põllumajanduse juhtimisele". Sakala nr 107, 14. september 1934. Lk 6 Album Academicum Universitatis Tartuensis. II köide. Tartu 1994. Lk 156 Tema vend oli kirikuõpetaja Albert Vatter. Album Academicum Universitatis Tartuensis 1918–1944 "Vatter, Nikolai – agronoom". Foto Eesti Rahvusarhiivi Ajalooarhiivi kogust Nikolai Vatter Eesti Vabariigi teenetemärkide kavaleride loetelus Eesti kommunismiohvrid 1940–1991 Haud Põltsamaa uuel kalmistul
Jeravna rajoon

Jeravna rajoon on 2. järgu haldusüksus (rajoon) Venemaa Burjaatia Vabariigis. Rajooni halduskeskus on Sosnovo-Oserskoje. 2015. aastal oli rajooni elanike arv 17 626, neist 54% burjaadid ja 44% venelased. Rajoon jaguneb 14 kohalikuks omavalitsuseks, kus on kokku 22 asulat. Q126737344  Jeravna rajoon – pildid, videod ja helifailid Wikimedia Commonsis
Oka rajoon

Oka rajoon on 2. järgu haldusüksus (rajoon) Venemaa Burjaatia Vabariigis. Rajooni halduskeskus on Orlik. Rajoon jaguneb 4 kohalikuks omavalitsuseks, kus on kokku 15 asulat. Q126737344  Oka rajoon – pildid, videod ja helifailid Wikimedia Commonsis
Eirenis occidentalis

Eirenis occidentalis on Colubridae sugukonna eirenise perekonna maoliik. Neid võib kohata Türgis ja Iraanis. Peter Uetz & Jakob Hallermann, Eirenis occidentalis, Roomajate andmebaas veebiversioon (vaadatud 12.01.2015) (inglise keeles) Rajabizadeh, Nagy, Adriaens, Avci, Masroor, Schmidtler, Nazarov, Esmaeili & Christiaens, 2015 : Alpine–Himalayan orogeny drove correlated morphological, molecular, and ecological diversification in the Persian dwarf snake (Squamata: Serpentes: Eirenis persicus). Zoological Journal of the Linnean Society. Sissekanne roomajate andmebaasis [Herpetology • 2015 Alpine –Himalayan Orogeny drove correlated Morphological, Molecular, and Ecological Diversification in the Persian Dwarf Snake (Squamata: Serpentes: Eirenis persicus)] Selles artiklis on kasutatud prantsuskeelset artiklit fr:Eirenis occidentalis seisuga 12.01.2016.
Severo-Baikalski rajoon

Severo-Baikalski rajoon on 2. järgu haldusüksus (rajoon) Venemaa Burjaatia Vabariigis. Rajooni halduskeskus on Nižneangarsk. Rajoon jaguneb 10 kohalikuks omavalitsuseks, kus on kokku 12 asulat. Q126737344  Severo-Baikalski rajoon – pildid, videod ja helifailid Wikimedia Commonsis
Queenstown

Queenstown on mitme koha nimi: Queenstown, linn Lõuna-Aafrika Vabariigis Queenstown, linn Uus-Meremaal ... Queenstown on Iirimaa Cobhi linna endine nimi.
Loode Juhtimisinstituut

Loode Juhtimisinstituut (vene Северо-Западный институт управления) on kõrgkool Peterburis. Instituut on Venemaa Presidendi juures asuva Rahvamajanduse ja Riigiteenistuse Akadeemia (Российская академия народного хозяйства и государственной службы при Президенте Российской Федерации) filiaale. Kool asutati 1918. Nõukogude ajal kandis kool nime Leningradi Kõrgem Parteikool (Ленинградская высшая партийная школа). Kooli koduleht
Malmö FF

Malmö FF (ametlikult Malmö Fotbollförening) on 1910. aastal asutatud Rootsi jalgpalliklubi, mis tegutseb Malmös. See mängib Rootsi kõrgliigas Allsvenskan. Malmö on Rootsi kõige edukam jalgpalliklubi. Rootsi kõrgliiga on võidetud 25 korda (ametlikke Rootsi meistritiitleid on 22) ja Rootsi karikavõistlused 15 korda. Hooajal 1978/79 jõudis Malmö Euroopa karikavõistlustel finaali, kus kaotati Inglismaa klubile Nottingham Forest tulemusega 0:1. 1979. aastal osales Malmö ka Intercontinental Cup'i finaalmängus, kus kaotati kahe mängu kokkuvõttes Paraguay klubile Olimpia tulemusega 1:3 Malmö suurimad rivaalid on Helsingborg ja IFK Göteborg. Seisuga 16. märts 2022 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Allsvenskan: Võidud (26): 1943–44, 1948–49, 1949–50, 1950–51, 1952–53, 1965, 1967, 1970, 1971, 1974, 1975, 1977, 1985, 1986, 1987, 1988, 1989, 2004, 2010, 2013, 2014, 2016, 2017, 2020, 2021, 2023 Svenska Cupen: Võidud (15): 1944, 1946, 1947, 1951, 1953, 1967, 1972–73, 1973–74, 1974–75, 1977–78, 1979–80, 1983–84, 1985–86, 1988–89, 2021–22 Svenska Supercupen: Võidud (2): 2013, 2014 Euroopa karikas: Teine koht (1): 1978–79 Intercontinental Cup: Teine koht (1): 1979 "A-laget". mff.se (rootsi). Malmö FF. Ametlik koduleht
Embraer

Embraer (Empresa Brasileira de Aeronáutica S.A.) on Brasiilia lennukivalmistaja. Lennukibaas asub São José dos Camposes, São Paulo osariigis Brasiilias. Embraer asutati 1969. aastal. 31. märtsil 2005 oli ettevõttel kokku 16 409 töötajat. EMB 110 Bandeirante EMB 120 Brasilia EMB 121 Xingú Embraer ERJ 145, koosnes ERJ 135, ERJ 140 ja ERJ 145. E-Jet (reaktiivlennukid), koosnes 170, 175, 190 ja 195 Super Tucano/ALX AMX-T R-99A, R-99B ja P-99, Airborne Early Warning, kaugsensor ja merepatrulli lennuk, vastavalt Dassault Mirage 2000BR Legacy 600 Phenom 100 Phenom 300 Embraer'i koduleht (inglise, portugali ja hiina keeles)
Briti Nõukogu

Briti Nõukogu (inglise British Council) on rahvusvaheline organisatsioon, mille eesmärk on arendada Suurbritannia ja teiste riikide vahelist koostööd hariduse, kultuuri ja kunsti vallas. Nõukogul on esindused 110 maailma riigis, sh Eestis. Nõukogu asutati 1934.  Pikemalt artiklis Briti Nõukogu Eesti esindus Briti Nõukogul on esindus ka Eestis. Briti Nõukogu koduleht
Pulkovo observatoorium

Pulkovo observatoorium on Peterburi lähedal asuv Venemaa Teaduste Akadeemia observatoorium. Observatoorium avati 19. augustil 1839 (ukj). Observatooriumi koduleht
Gustav Adolf Skytte

Gustaf Adolf Skytte af Duderhoff (1637 – 21. aprill 1663) oli Rootsi aadlik ja mereröövel, Tartu Ülikooli esimese rektori Jakob Skytte ja Anna Bjelkenstjerna poeg. 1657. aastal rentis Skytte koos sõpradega Hollandist laeva. Merele jõudnult tapsid nad hollandlastest meeskonna ja hakkasid piraatideks. Nende kodusadamaks sai Blekinge. Ka Skytte õde Christina Anna Skytte ja tolle mees Gustaf Drake osalesid selles tegevuses. 1663. aastal sai Skyttede tegevus avalikuks, Christina Anna ja Drake põgenesid maalt. Gustav Adolf Skytte vahistati, mõisteti süüdi piraatluses ja hukati Jönköpingis. Neist sündmustest räägib Viktor Rydbergi romaan "Fribytaren på Östersjön" ("Mereröövlid Läänemerel", 1857; ingliskeelne tõlge Caroline L. Broomallilt "The Freebooter of the Baltic" ilmus 1891). "Skytte, Christina Anna" – Wilhelmina Stålberg "Anteckningar om svenska qvinnor" (1864) http://www.adelsvapen.com/genealogi/Skytte_af_Duderhof_nr_8 Gustaf Elgenstierna "Den introducerade svenska adelns ättartavlor" 1925–1936 Runebergi projekti kodulehel
Nikolai Manassein

Nikolai Avksentjevitš Manassein (vene Николай Авксентьевич Манас(с)еин; 19. november 1834 – 16. september 1895) oli Venemaa keisririigi riigitegelane. 1885–1894 oli ta Venemaa justiitsminister. 1880—1895 oli ta Valitseva Senati liige. Tuntud on tema Liivimaa ja Kuramaa kubermangu revisjon (Manasseini revisjon).
Daugėdai vald

Daugėdai vald (leedu keeles Daugėdų seniūnija) on 2. järgu haldusüksus (vald) Leedus Rietavase omavalitsuse territooriumil. 2011. aasta seisuga elas Daugėdai vallas 422 inimest. Valla keskuseks on Daugėdai küla, vallamaja aadress on Minijos g. 13, Daugėdų k. Vallavanem on Asta Globienė. Vallamaja Daugėdai kabel Daugėdai [1]. Rietavo savivaldybė, vaadatud 12.01.2016. [2]. Rietavo savivaldybė, vaadatud 12.01.2016.
Medingėnai vald

Medingėnai vald (leedu keeles Medingėnų seniūnija) on 2. järgu haldusüksus (vald) Leedus Rietavase omavalitsuse territooriumil. Valla pindala on 61 km². 2011. aasta seisuga elas seal 503 inimest. Valla keskuseks on Medingėnai küla, vallamaja aadress on Plungės g. 1. Vallavanem on Salomėja Čiesnienė. Vallamaja Raamatukogu Medingėnai kirik [1]. Rietavo savivaldybė, vaadatud 12.01.2016. [2]. Rietavo savivaldybė, vaadatud 12.01.2016.
Rietavase vald

Rietavase vald (leedu keeles Rietavo seniūnija) on 2. järgu haldusüksus (vald) Leedus Rietavase omavalitsuse territooriumil. Valla pindala on 315 km². 2011. aasta seisuga elas seal 3210 inimest. Valla keskuseks on Rietavase linn, mis aga valla koosseisu ei kuulu. Vallamaja aadress onOginskių g. 8. Vallavanem on Romanas Jurčius. Alkas Girdvainiai Žadvainai Pelaičiai [1]. Rietavo savivaldybė, vaadatud 11.01.2016. [2]. Rietavo savivaldybė, vaadatud 11.01.2016.
Paul Kaba Thieba

Paul Kaba Thieba (sündinud 28. juulil 1960 Bobo-Dioulassos) on Burkina Faso majandusteadlane ja poliitik. Ta oli 13. jaanuarist 2016 kuni 24. jaanuarini 2019 Burkina Faso peaminister. Ta on varem töötanud panganduse vallas.
Muusikaline kirjeldus

Muusikaline kirjeldus (inglise keeles underscoring) on muusika kompositsioonimeetod, mida rakendatakse põhiliselt filmi sündmusi, tegevust ja tegelaste tundeid sünkroonitult parafraseeriva filmimuusika loomisel. Muusikalise kirjelduse tüüpilisemateks esindajateks on Hollywoodi filmihelilooja Max Steiner. Tänapäeva mängufilmis leiab muusikalist kirjeldust harva, seda kasutatakse rohkem animafilmides ja komöödiafilmides. Muusikaline kirjeldus toimib tavaliselt koos erinevate filmi tegevusega sünkroonitult seotud mürade jäljendamise ja stiliseerimisega ning seda kasutatakse tegelaste karakterite, filmi sündmuste tempo, tegevuste või meeleolude rõhutamiseks. Muusikaline kirjeldus kui kompositsioonimeetod kujutab endast helide matkimise ja kõlamaalingu segu. Tihti rõhutatakse standardsete muusikalise kirjelduse vahendite ja teatud muusikainstrumentide abil ka filmi tegevuskohta, näiteks: Muusikalise kirjelduse ekstreemseks näiteks on n-ö mikihiiretamine (Mickey-Mousing), mille puhul muusika ei ole enam tegevuse täienduseks, vaid on otsene füüsilise liikumise kirjeldaja: näiteks trepist üles või alla liikumisele vastavad üles või alla kulgevad passaažid ning tegevustes toimuvaid käänakuid tähistavad sünkroonitud rütmilised aktsendid. Filmimuusika Claudia Bullerjahn: Grundlagen der Wirkung von Filmmusik. Wissner, Augsburg 2001. ISBN 3-89639-230-1. „Underscoring in Abgrenzung zu Mood- und Leitmotivtechnik am Beispiel des Filmes ‚Indiana Jones – Der letzte Kreuzzug‘“ – Jessen Mordhorst, Martin-Luther-Universität Halle-Wittenberg, Institut für Medien, Kommunikation & Sport, 2004
Eesti lennufirmade loend

Siin on loetletud praegu tegutsevad ja varem tegutsenud Eesti lennufirmad. Aero Airlines (endine) Aeronaut (endine) Ago (endine) Air Livonia (endine) Airest (FLYEST) Avies Copterline (endine) Diamond Sky Eesti Lennukompanii ELK Lennuliinide AS (endine) Enimex (endine) Estonian Air (endine) Flylal Charter Eesti (endine) Fort Aero Nordica Nyxair Pakker Avio Panaviatic Regional Jet (Xfly) Smartlynx Airlines Estonia
Mehdī Saḩābī

Mehdī Saḩābī (pärsia keeles مهدی سحابی‎; 4. veebruar 1944 Qazvīn – 9. november 2009 Pariis) oli iraani kirjanik, tõlkija ja kunstnik. Ta tõlkis inglise, prantsuse ja itaalia keelest pärsia keelde. "Iranian translator Mehdi Sahabi dies at 66". Tehran Times Culture Desk (Tehran Times). November 11, 2009.
Bozorg ‘Alavī

Bozorg ‘Alavī (pärsia keeles بزرگ علوی‎; 2. veebruar 1904 Teheran – 18. veebruar 1997 Berliin) oli Iraani kirjanik. Ta elas umbes pool oma elust Saksamaal, kus ka suri.
Carlos Chávez

Carlos Antonio de Padua Chávez y Ramírez (13. juuni 1899 México – 2. august 1978 México) oli Mehhiko helilooja, dirigent, muusikateoreetik, pedagoog, ajakirjanik ning Mehhiko Sümfooniaorkestri asutaja ja dirigent. Tema loomingut mõjutas Mehhiko pärimuskultuur. Tema kuuest sümfooniast on tuntuim teine, "Sinfonía india".
Silvestre Revueltas

Silvestre Revueltas Sánchez (31. detsember 1899 Santiago Papasquiaro – 5. oktoober 1940 México) oli Mehhiko helilooja, viiuldaja ja dirigent. Ta õppis Mehhiko riiklikus konservatooriumis, samuti kõrgkoolides Austinis ja Chicagos. Ta kirjutas filmimuusikat, kammermuusikat, laule ja muud.
0. märts

0. märts on kuupäev, mida tegelikult pole olemas, kuid mida võidakse kasutada näiteks astronoomias või tarkvarasüsteemides veebruari viimasele päevale viitamiseks. Sarnaselt võidakse kasutada ka kuupäeva 0. jaanuar.
Wolfgang Pauli

Wolfgang Ernst Pauli (25. aprill 1900 Viin – 15. detsember 1958 Zürich) oli Šveitsi füüsikateoreetik ja üks kvantfüüsika pioneere. 1945. aastal anti talle Nobeli füüsikaauhind Pauli printsiibi avastamise eest. Ta pakkus 1930. aastal välja, et ehk on olemas neutraalne osake, mis viib beetalagunemisel ülejääva energia lagunevast aatomist välja. See aitas lahendada energia jäävuse näivat rikkumist, mis ilmnes beetalagunemise uurimisel. Hiljem nimetati osake neutriinoks ja kinnitati katsetega selle tegelik olemasolu. 1931 – Lorentzi medal 1953 – valiti Londoni Kuningliku Seltsi välisliikmeks 1956 – Matteucci medal 1957 – valiti Baieri Teaduste Akadeemia korrespondentliikmeks 1958 – Max Plancki medal Pauli keeluprintsiip Pauli maatriksid
Nikolai Kozõrev

Nikolai Aleksandrovitš Kozõrev (vene Николай Александрович Козырев; 2. september (vana kalendri järgi 20. august) 1908 Peterburi – 27. veebruar 1983) oli vene astronoom. Ta lõpetas 1928 Leningradi ülikooli astronoomia erialal ning õppis seejärel aspirantuuris Aristarh Belopolski juhendamisel. Alates 1931. aastast töötas ta Pulkovo observatooriumis. 7. novembrist 1936 kuni 14. detsembrini 1946 oli ta vangis. Ta rehabiliteeriti veebruaris 1958. Kozõrev on maetud Pulkovo observatooriumi juures asuvale kalmistule. Kozõrev oli üks esimesi teoreetilisi astrofüüsikuid Venemaal ning oskuslik vaatleja. Aastal 1934 töötas ta välja tähtede venitatud fotosfääride teooria, mida Subrahmanyan Chandrasekhari poolt üldistatud kujul nimetatakse Kozõrevi-Chandrasekhari teooriaks. Ta arendas Päikese laikude teooriat. Aastal 1953 avastas ta Veenuse atmosfääris molekulaarset lämmastikku ja 1963 Merkuuri atmosfääris vesinikku. Ta jõudis järeldusele, et Jupiteri keskmes võib temperatuur ulatuda 200 000 kelvinini. 3. novembril 1958 sai ta spektrogrammid Kuu kraatrilt Alphonsuselt, mis annavad tunnistust kraatri keskel olevast mäest väljuvatest gaasidest ja Kuu vulkanismist. Kozõrev seadis endale eesmärgiks välja selgitada täheenergia loomus. 10. märtsil 1947, kolm kuud pärast vangist vabanemist kaitses ta Leningradi ülikooli juures doktoriväitekirja "Теория внутреннего строения звезд как основа исследования природы звездной энергии" ("Tähtede siseehituse teooria kui täheenergia loomuse uurimise alus"). Ta jõudis vaatlusi analüüsides järeldusele, et termotuumasüntees ei saa olla täheenergia allikas. Ta püstitas hüpoteesi, et täheenergia allikas on voolav aeg. Selle hüpoteesi avaldas ta suvel 1958 ilmunud raamatus "Причинная или несимметричная механика в линейном приближении" ("Kausaalne ehk asümmeetriline mehaanika lineaarses lähenduses"). Selleks ajaks oli ta juba ligi kakskümmend aastat tegelnud oma hüpoteesi teoreetilise väljatöötamisega ning üle seitsme aasta teinud katseid. Ka Kuu vulkanismi avastamine oli kõrvalsaadus taevakehade seesmise aktiivsuse ilmingute otsimisel: nimelt järeldub tema hüpoteesist, et mis tahes piisavalt massiivsetel kehadel peab olema seesmine aktiivsus. Kozõrev nimetas oma teooriat aja füüsikaliste omaduste kohta kausaalseks ehk asümmeetriliseks mehaanikaks. 1969 Rahvusvahelise Astronautikaakadeemia nimeline kuldmedal Kuu vulkanismi avastamise eest. Tema järgi on nimetatud asteroid 2536 Kozyrev ja Kozõrevi kraater Kuul. Andrei Voznessenski on kirjutanud Kozõrevi kohta luuletuse, kus ta nimetab teda taevaseks intelligendiks ja prohvetiks. Kozõrevil on neli poega. Lühielulugu ja -bibliograafia; Andrei Voznessenski luuletus; foto Algusjärgus olev koduleht võimalusega alla laadida Kozõrevi valitud teosed Kozõrevi käsikiri "Inimene ja loodus" (vene keeles) L. S. Šihhobalov. Kozõrevi ideed täna (PDF; vene keeles) V. J. Žvirblis. Dialoog Kozõreviga (vene keeles) P. A. Znõkin. Kozõrevi ettenägemine (pdf; vene keeles) Kozõrevi ideedest (inglise keeles)
Aleksandr Prohhorov

Aleksandr Mihhailovitš Prohhorov (11. juuli 1916 Atherton, Austraalia – 8. jaanuar 2002 Moskva) oli vene füüsik, Nobeli füüsikaauhinna laureaat. Ta sündis Austraalias vene revolutsionääride perekonnas, kes olid põgenenud tsaarivalitsuse repressioonide eest. 1923. aastal naasis pere Venemaale. Aastatel 1934–1939 õppis Prohhorov Peterburi ülikoolis füüsikat ning läks pärast seda tööle Moskvasse Lebedevi Füüsikainstituuti. 1941. aasta juunis astus ta Punaarmeesse ja võitles teises maailmasõjas jalaväe koosseisus, sai kaks korda haavata ning pälvis kolm medalit. 1944. aastal lasti ta erru ja ta pöördus tagasi Lebedevi instituuti, kus kaitses 1946. aastal doktoriväitekirja. 1964. aastal jagas ta koos Charles Townesi ja Nikolai Bassoviga Nobeli füüsikaauhinda.
Gustav Ludwig Hertz

Gustav Ludwig Hertz (22. juuli 1887 Hamburg – 30. oktoober 1975 Ida-Berliin) oli saksa füüsik. 1925. aastal anti talle ja James Franckile Nobeli füüsikaauhind. 1955 – valiti Saksimaa Teaduste Akadeemia Leipzigis liikmeks 1958 – valiti NSV Liidu Teaduste Akadeemia välisliikmeks
Yasuyuki Konno

Yasuyuki Konno (jaapani keeles 今野 泰幸 Konno Yasuyuki; sündinud 25. jaanuaril 1983 Sendais) on Jaapani jalgpallur, poolkaitsja. Jaapani jalgpallikoondises on mänginud 87 mängu ja löönud 2 väravat. National Football Teams Japan National Football Team Database